== Systematik ==
Organisatorisk set vil et ESDH-system derfor ofte være et tværgående system, som håndterer dokumenter fra 'vugge til grav'. Systemet kan fx indeholde:
* Capture: en funktion til modtagelse af dokumenter, fx ved hjælp af [[scanning]] af fysiske dokumenter, konvertering af elektroniske dokumenter.
* Journalisering: Indeksering eller journalisering af dokumenter, e-mails og andre filtyper efter et [[klassifikation]]ssystem/en journalplan, som anvendes i den pågældende virksomhed<ref>{{Cite web |url=http://www.kl.dk/Administration-og-digitalisering2/Artikler/40934/2008/02/Introduktion-til-KL-journalplanen-brugsvejledning-2008-februar/ |title=Kommunernes journalplan |access-date=30. november 2010 |archive-date= 8. maj 2022 |archive-url=https://web.archive.org/web/20220508004259/https://www.kl.dk/Administration-og-digitalisering2/Artikler/40934/2008/02/Introduktion-til-KL-journalplanen-brugsvejledning-2008-februar/ |url-status=dead }}</ref>. Journaliseringen sikrer dokumenters kobling til sager.
* Workflow: Styring af dokumenters behandling, både af enkeltpersoner (trinvis behandling) og af flere personer (overlevering til andre [[kompetence]]områder).
* Distribution: Udvikling af breve – uanset kanal – efter standarder, som er vedtaget af virksomheden eller institutionen. Det kan fx være standarder for [[design]] og [[layout]], [[tone of voice]], eller det kan være hel eller delvis automatisering af masseskrivelser, hvor eksempelvis hele fraser sættes sammen med modtagerdata per automatik.
* Arkivering: Et elektronisk lager, hvor alle dokumenter arkiveres. Med arkiveringen sikres dokumentation i en lovpligtig periode, og rådgivere/sagsbehandlere sikres mulighed for at kunne genfinde tidligere sagsakter. Dokumenter arkiveres med div. [[metadata]], inkl. klassifikation og revisionsspor.
* Fremsøgning: En grænseflade, som gør det muligt at fremsøge dokumentation. Ofte vil der være mulighed for at lave noter eller behandlingsnotater til sager eller dokumenter.
Filosofi Psykologi Religion Datalogi Fysik Biblioteks-_og_informationsvidenskab Kommunikation Kultur Teknologi Teologi Ledelse Matematik